ঝিনাইদহে সড়ক দুর্ঘটনায় পুলিশ কনষ্টেবল নিহত | Welcome to VNEWS.
| ৭:৪২ অপরাহ্ণ | সোমবার | ১৪ অক্টোবর ২০১৯ |
ঝিনাইদহে সড়ক দুর্ঘটনায় পুলিশ কনষ্টেবল নিহত
ঝিনাইদহের ছালাভরা নামক স্থানে সোমবার মোটরসাইকেল দুর্ঘটনায় আমিরুল ইসলাম (২৫) নামে এক পুলিশ কনস্টেবল নিহত হয়েছেন। যশোরের ঝিকরগাছা উপজেলার বাসিন্দা আমিরুল সদর উপজেলার কাতলামারী পুলিশ ক্যাম্পে কর্মরত ছিলেন।
তার পুলিশ পরিচিতি নং বিডি-৯৪১২১৬৩৮০৭। আজ সোমবার বেলা সাড়ে ১১টার দিকে ঝিনাইদহ-যশোর সড়কের ছালাভরা নামক স্থানে মোটরসাইকেল ও একটি বাসের সঙ্গে মুখোমুখি সংঘর্ষে তিনি নিহত হন।
কাতলামারী পুলিশ ক্যাম্পের তদন্ত কর্মকর্তা ওয়াজেদ আলী জানান, সোমবার সকালে সিসি নিয়ে আমিরুল ইসলাম রেশন তুলতে ঝিনাইদহ পুলিশ লাইনসে যায়। কিন্তু ছালাভরা নামক স্থানে কি জন্য গেল তা তিনি বলতে পারেননি। ধারণা করা হচ্ছে সোমবার সকালে ঝিনাইদহ পুলিশ লাইনস থেকে রেশন তুলে তিনি বাড়ি পৌঁছে দেওয়ার জন্য যাচ্ছিলেন।